Kuchsiz smartfonlar uchun Facebook dasturi ishlab chiqildi

Facebook rivojlanayotgan mamlakatlar uchun maxsus Facebook Lite dasturini ishlab chiqdi, deya xabar bermoqda “Lifehacker.ru”. U atigi 1 MB hajmga ega.

Ushbu Facebook Lite dasturi 2G (EDGE va GPRS) tarmoqlarida ham ancha tez ishlaydi. Uning funksiyalari “katta” dasturning funksiyalaridan deyarli farq qilmaydi. Biroq ta’kidlash joiz, unda yangiliklar tasmasidagi xabarlarni saralab bo‘lmaydi, ularni Facebook’ning o‘zi siz uchun saralaydi.
Facebook kompaniyasi ushbu dasturni rivojlanayotgan mamlakatlar hisobiga o‘zining bozordagi ulushini kengaytirish maqsadida chiqargan va undan aynan shunday mamlakatlarda foydalanish mumkin. Bular Bangladesh, Nepal, Nigeriya, JAR, Sudan, Shri-Lanka va boshqalardir.